Swiping
నగదు రహిత లావాదేవీలపై సేవా ఛార్జీల రద్దు
ముంబై,: నగదు రహిత లావాదేవీలను మరింతగా ప్రోత్సహించేందుకు వీలుగా భారతీయ రిజర్వుబ్యాంకు బ్యాంకుసేవల ఛార్జీలను రద్దుచేయా లని ప్రతిపాదించింది. ఆర్థికశాఖ సహాయమంత్రి సంతోష్‌కుమార్‌ గాగ్‌వార్‌ ఈమేరకు లోక్‌సభలో ప్రకటన చేసారు. ఆర్‌బిఐ వడ్డీరేట్లను తగ్గించాలని సూచించింది. క్రెడిట్‌కార్డు బకాయిలపై వడ్డీలను తగ్గించాలని, బ్యాంకుల బోర్డు డైరెక్టర్లకు ఈమేరకు నిర్ణయం తీసుకోవాలని ఆర్‌బిఐ సూచించింది. ఆర్‌బిఐ పరంగా కమిషన్‌ ఛార్జీల వసూలు డేటాను నిర్వహించదని నాబార్డు ఇందుకు సంబంధించి 0.5శాతం డిజిటల్‌ చెల్లింపులకు ప్రోత్సాహకాలు ప్రకటించిందన్నారు. ఆధార్‌ ఆధారిత చెల్లింపుల వ్యవస్థలో వ్యాపారులకు చెల్లింపులు చేసే విధానా నికి మరింతప్రోత్సాహం లభిస్తోంది. డెబిట్‌కార్డు లావాదేవీలు, పాయింట్‌ ఆఫ్‌ సేల్‌ మెషిన్‌లపై లావాదేవీలు జనవరి ఒకటినుంచి మార్చి 31వ తేదీ మధ్యలోపు జరిగినవాటిపై మర్చంట్‌ డిస్కౌంట్‌రేట్‌ (ఎండిఆర్‌)ను 0.25శాతానికి పరిమితం చేసింది. లావాదేవీల విలువ వెయ్యిరూపాయలకు దాట కూడదు. డెబిట్‌కార్డుల లావాదేవీల విలువలు వెయ్యి, రెండువేల రూపాయలవరకూ ఎండిఆర్‌ 0.5శాతంగా నిర్ణయించింది. దేశంలోని బ్యాంకు లు, ప్రీపెయిడ్‌ చెల్లింపుల వ్యవస్థదారులు ఎలాంటి ఛార్జీలను కస్టమర్లపై విధించకూడదని వెయ్యి రూపాయిల వరకూ జీరోశాతం ఛార్జీలను అమలు చేయాలని సూచించింది. తక్షణచెల్లింపుల సేవలు (ఐఎంపిఎస్‌), అన్‌స్ట్రక్చర్డ్‌ సప్లిమెంటరీ సర్వీస్‌డేటా (యుఎస్‌ఎస్‌డి), యూనిఫైడ్‌ పేమెంట్‌ ఇంటర్‌ఫేస్‌ (యుపిఐ) వంటి లావాదేవీలకు కూడా చెల్లింపులు ఉండకూడదని నిర్ణయించింది. ప్రభుత్వం కూడా ఇప్పటికే సమగ్ర ప్రకటన జారీచేసింది.
నెఫ్ట్‌ బదిలీ లావాదేవీలు వెయ్యిరూపాయలకుపైబడితే సేవా పన్ను వాస్తవ ఛార్జి వసూలుచేస్తారు. వెయ్యిరూపా యలకు పైబడితే 50పైసల డిస్కౌంట్‌ కూడా లభి స్తుంది. ఎన్‌పిసిఐ మాత్రం ఇందుకు సంబంధించి రూపే కార్డు లావాదేవీలకు స్విఛ్చింగ్‌ ఛార్జీలు రద్దు చేసింది. పాయింట్‌ఆఫ్‌సేల్‌, ఇ-కామర్స్‌ సేవలు రెండింటికీ వర్తిస్తుందని ప్రకటించింది. ఐఎంపిఎస్‌, యుపిఐ, నేషనల్‌ యునిఫైడ్‌ యుఎస్‌ఎస్‌డి ప్లాట్‌ ఫామ్‌ (ఎన్‌యుయుపి) ఆధార్‌ ఆధారిత చెల్లింప ులు వంటివాటికి జనవరి ఒకటి నుంచి మార్చి 31వ తేదీవరకూ ఛార్జీలు మినహాయించడం లేదా డిస్కౌంట్లు ప్రకటించడం వంటివి చేపట్టింది. ఇక క్రెడిట్‌కార్డు, డెబిట్‌కార్డు ఛార్‌ఝ కార్డు ఇతర చెల్లింపుల సేవలపరంగా బ్యాంకులు సేవాపన్నులు వసూలు చేసేందుకు వీలులేదు. రెండువేల రూపా యల వరకూ ఛార్జీలు ఉండవు. లక్కీగ్రాహక్‌ యోజన కింద కస్టమర్లకు డిజిధన్‌యోజన వ్యాపారులకు నగదు రహిత లావాదేవీలపై లక్కీ డ్రాలు తీసి నగదు బహుమతులు అందిస్తోంది. అయితే ఇందుకు సంబంధించి సెక్యూరిటీపరంగా ఆయా సంస్థలు, బ్యాంకర్లు కట్టుదిట్టమైన చర్యలు తీసుకోవాలని ఆర్‌బిఐ సూచించింది.